**ПРЕВЕНЦИЈА**

**НА**

**НАСИЛНОТО ОДНЕСУВАЊЕ**

**ВО ОСНОВНИТЕ УЧИЛИШТА**



|  |
| --- |
| ***ПОЛИТИКА*** ***ЗА*** ***ОДНЕСУВАЊЕ*** ***И*** ***ПРИСУСТВО*** |

**ОOУ „Кузман Шапкарев“**

**н. Драчево – Скопје**

|  |
| --- |
| **В О В Е Д** |

Во оваа политика е опишан пристапот на основното училиште „Кузман Шапкарев“-Скопје за поддржување и промовирање на позитивното однесување, како и целосното присуство на учениците.

*Наша основна цел е да се обезбеди позитивна средина за учење, што ги поттикнува сите да ги откријат, развијат и и исполнат своите можности и потенцијали и тежнеења.*

Ефективна настава може да се изведува единствено со присуство на основните компоненти, а тие се позитивното однесување и целосното присуство. Преку посветеноста на нашето училиште на промовирањето на позитивното однесување, им се овозможува на учениците да ги развијат социјалните и емоционалните вештини, а притоа целосно ги опфаќа и вештините за однесување. Преку оваа политика се овозможува сите вработени, ученици, родители и старатели да придонесат за подобрување и одржување на средината, што ќе резултира со напредок на учењето.

Оваа обврска на училиштето се однесува на:

* задоволување на потребите на сите ученици и
* подеднакво вклучување на сите ученици

Во училиштето се преземаат активности за промовирање и поддржување на расна и полова еднаквост. Се врши проценка на влијанието на оваа политика и нејзино спроведување на поединци или групи на коишто им е потребна помош.

Активностите во училиштето за промовирање на позитивното однесување и целосното присуство предводени од промовирањето на самодисциплината и почитта кон другите. Преку ова се добива информација за одзивот на училиштето за каков било вид на малтретирање или заплашување.

Информациите за однесувањето на сите членови на училишната заедница – учениците и возрасните под исти услови претставуваат вредност преку која ќе биде формирана база, а врз која училиштето ќе бара поддршка и помош од родителите, старателите, другите членови на заедницата и агенциите од кои добиваат помош.

|  |
| --- |
| **Ц Е Л И Н А П О Л И Т И К А Т А** |

* да се поттикнат сите ученици да ги научат социјално-емоционалните вештини како и вештините на однесување потребни за граѓанството;
* да се охрабруваат учениците редовно да присуствуваат и соодветно да се однесуваат преку одржувањето на училишна средина, каде ќе чувствуваат дека се ценети членови на училишната заедница, и дека се сигурни, безбедни и спокојни;
* да се поттикнат сите ученици и возрасни на работа според договорените стандарди, а преку поттикнување на позитивното однесување и целоснот присуство.

|  |
| --- |
| **У Ч Е Њ Е И НА С Т А В А** |

Високи стандарди на наставата и постигањето во учењето се овозможуваат преку промовирање на позитивното однесување и целосното присуство. За да се обезбеди развој и одржување на позитивното однесување и целосно присуство, потребно е да се изготви релевантна наставна програма. Кога наставната програма е базирана на разлики и различности и кога стиловите на учење се всушност приспособени индивидуални стилови на учење, тогаш учениците учат поефикасно.

|  |
| --- |
| **П Р И Н Ц И П И** |

* Во текот на наставата вработените треба да користат метод кој се базира на искуствата на учениците, односно метод којшто ќе биде најсоодветен и којшто ќе ги вреднува нивните придонеси;
* Во училницата каде што рутините се веќе втемелени и каде што високите стандарди се очекувани учениците треба да бидат целосно прифатени;
* Пофалбите за сите видови постигнувања треба да се користат јасно и редовно.

Влијанието на наставната програма врз однесувањето на учениците ќе се следи континуирано.

Унапредување на социјалните и емотивните вештини како и вештините за однесувањето ќе се постигне преку остварување на наставниот план. Развојот и учењето на овие вештини ќе се овозможи преку сите предметни области. Сите ученици можат да учат и да напредуваат преку позитивното однесување и целосното присуство.

Стекнатото знаење на учениците за социјалните и емоционалните вештини како и вештините за однесувањето во основното училиште ќе се смета за значајно при изготвување на наставната програма.

|  |
| --- |
| **П Р А К С А И П РО Ц Е Д У Р И: УЛОГИ И ОДГОВОРНОСТИ** |

Сите членови на училишната заедница, вклучувајќи ги и родителите и стрателите се одговорни за промовирање на позитивното однесување и целосното присуство. Но секој дел од заедницата ќе има посебна улога, бидејќи сите членови на училишната зедница немаат иста улога во овој процес.

Доколку е потребно, принципите поткрепени со оваа политика ќе бидат ревидирани од страна на управниот орган и другите членови на училишната заедница. На тој начин ќе се потврди дека спроведувањето на политиката е според можностите на училишната политика.

Под посебни одговорности на управниот орган се подразбира:

* одобрување на оваа политика на позитивно однесување и целосна присутност ;
* континуирано следење на утврдени услови и постојани исклучувања;
* осигурување за исполнување на потребите на учениците кои се изложени на ризик од трајно исклучување*.*

Формата и содржината на оваа политика како и нејзиното спроведување се одговорност на Директорот на училиштето, со помош на останатите членови на лидерскиот тим. Спроведувањето да се изведува на начини преку кои се поддржува училишниот етос, а којшто поттикнува позитивно однесување и целосно присуство.

Одговорнот на сите вработени е правично и доследно да ја применуваат политиката и да се осигураат дека таа ги информира за секојдневните активности. Одржувањето на политиката се овозможува преку взаемна поддршка на своите колеги и моделирање на социјалните и емоционалните вештини како и на вештината за однесување и очекување високи стандарди на однесување и точност од страна на учениците.

Учениците имаат одговорност да ги пријават случаите на малтретирање или заплашување и имаат улога во обезбедувањето на поддршка за нивните врсници низ активности како што се менторство и советување на врсници. Тие ќе земат учество во обликувањето и унапредувањето на однесувањето како и во политиката на присуството. Исто така ќе бидат вклучени во дефинирањето на очекувањат и правилата, во развивањето награди, санкции и последици. За ова да се постигне, потребно е да се вклучи Наставничкиот совет, да се организираат одделенски средби како и работилници за лично, социјално и здравствено образование.

Присуството на детето и неговото однесување во и надвор од училиштето е одговорност на родителите и старателите. Истовремено имаат улога во советувањето на континуираниот развој и унапредување на политиката.

|  |
| --- |
| **К О Д Е К С Н А О Д Н Е С У В А Њ Е** |

Кодексот на однесување се базира на самопочитување, почит кон другите и кон околината. Преку него учениците се информирани за очекувањата во училиштето во врска со нивното однесување, начинот на кој овие очекувања ќе бидат наградени и одговорот што учениците може да ги очекува, ако изберат да не ги исполнат овие очекувања. Намената на Кодексот на однесување е да ги охрабри учениците да ја развијат одговорноста за сопственото однесување и присуство.

Основни принципи на Кодексот на однесување се:

* почитување и укажување внимание на другите луѓе и нивната сопственост;
* развивање на чувството за преземање одговорност за сопственото учење, присуство и однесувањето;
* учествување во осигурување дека училишната средина е сигурна и пријатна.

Родителите и старателите ќе бидат информирани за Кодексот на однесување. Тој ќе биде истакнат во училиштето и во училниците и ќе служи како потсетник за очекувањата на училиштето.

Истиот се базира на:

* права и одговорности;
* самопочитување, почитување на другите и училишната средина;
* преземање на одговорноста за сопственото учење, присуството и однесувањето.

|  |
| --- |
| **П О Ф А Л Б И И Н А Г Р А Д И**  |

Во основното училиште „Кузман Шапкарев“ ќе се користат неформални награди (пофалби за правилно однесување во и надвор од училницата) и формални награди (наградување по заслуги). Учениците ќе се пофалуваат за позитивниот придонес во училиштето како: вклученост во работата на училиштето, вложен труд, позитивно однесување, точност на часовите и редовно присуство, почитување на Кодексот за однесување. Наградите и пофалбите им се достапни на сите ученици во училиштето.

Вработените ќе се договорат за ситуации и околности во кои можат да бидат доделени формалните награди (заслуги и сертификати). Учениците ќе бидат пофалувани и истакнувани на Наставничкиот совет.

Под формални и неформални награди се подразбира:

* Пофалби и кои се користат на часовите од страна на вработените до учениците кои покажуваат добар пример за позитивно однесување;
* Признание за достигнувањата во ученичката заедница;
* Писмено известување за достигнувањата испратено до родителите;
* Телефонски повик до родителите со пофалби за напредокот на нивното дете;
* Сертификати од одделенскиот раководител;
* Награди од Директорот на училиштето

|  |
| --- |
| **С А Н К Ц И И**  |

Учениците имаат потреба од помош за да направат соодветен избор за нивното однесување и присуство. Тоа се постигнува преку санкции. Кога учениците ќе одберат да не го почитуваат Кодексот на однесување, тие имаат право да очекуваат и постојано применувани правични санкции.

Доколку неколку ученици направат прекршоци, не е соодветно да се санкционира цела група. Затоа е потребно да се примени најсоодветната санкција преку која ќе се поттикне подобрување на однесувањето.

Затоа не се воведуваат санкции кои можат да ги понижуваат учениците.

Исто така треба да се земе предвид доследноста во примената на санкциите за половата еднаквост. Не е соодветно да се применуваат санкции поинаку за девојчињата и момчињата.

Формални санкции се спроведуваат кога учениците ќе направат несоодветен избор во врска со нивното однесување, а прашањето ќе се решава на релација координатор – предметен наставник. Ученикот се упатува кај одделенскиот раководител во случај на сериозно лошо однесување.

Санкциите се вклучени во Политиката и се утврдени за:

|  |
| --- |
| **ИНДИВИДУАЛНИ ЧЛЕНОВИ НА ПЕРСОНАЛОТ** |

* Испраќање на ученици кај одделенскиот раководител без претходен договор;
* Индивидуален разговор со ученикот.

|  |
| --- |
| **ОДДЕЛЕНСКИ РАКОВОДИТЕЛ** |

* Неизготвување „Извештај“ за однесувањето на ученикот;
* Неиспраќање писма дома;
* Необезбедување средби со родителите/старателите;
* Незапознавање со координативниот тим за проблемот;
* Самостојна индивидуална средба.

|  |
| --- |
| **ДИРЕКТОР НА УЧИЛИШТЕТО** |

* Не постапи во утврден рок за санкција.

Ефикасноста на санкциите ќе биде зголемена со правично согледување од страна на учениците.

Поради тоа треба:

* Да се избегнуваат санкции за група која ги казнува и виновните и невините;
* Да се направи обид за примена на репаративна правда;
* Да се остават строгите казни за најтешките или постојаните прекршувања на Кодексот на однесување;
* Да се потенцира дека се осудува однесувањето, а не личноста;
* Да се поттикнат учениците да размислуваат за последиците од лошото однесување или отсуството на другите во училишната заедница.
* Да се води сметка за индивидуалните случаи. На пример, казнување на ученик кој доцни на училиште затоа што тој или таа се грижи за помлади браќа и сестри. Во овој случај, би било подобро да се користи училишниот систем на упатување за да се обезбеди дека ученикот добива поддршка, така што тој или таа треба да ја подобри својата точност.

|  |
| --- |
| **С И С Т Е М И З А П О Д Д Р Ш К А Н А У Ч Е Н И Ц И Т Е** |

Некои ученици имаат потреба од различни облици на поддршка за да им помогнат да го подобрат нивното однесување. Поради задоволување на потребите на учениците ним ќе им бидат достапни различни стратегии. Организирањето на соодветна поддршка за исполнување на индивидуалните потреби на учениците се врши од страна на училиштето. Воедно, училиштето ги наблудува учениците чиешто однесување или присуство предизвикува загриженост.

|  |
| --- |
| **ОВАА ПОДДРШКА МОЖЕ ДА ВКЛУЧУВА:** |

* Поддршка од училишните координатори за намалување на насилството;
* Идентификување на учениците кои најмногу се изложени на ризик;
* Предавања за развивање вештините за позитивно однесување како и на социјалните и емоционалните вештини;
* Поддршка за учениците кои се враќаат после значаен период на отсуство;
* Контакт со родителите/старателите уште на почетокот на проблемот и за секое необјаснето отсуство;
* Доколку проблемите на ученикот се идентификувани како аспект на посебни образовни потреби, треба да се направи упатување до координаторите на училиштето за посебни образовни потреби и дополнителна одделенска поддршка од страна на наставникот;
* Упатување до училишниот центар за поддршка на ученици за краткорочна дополнителна помош;
* Соработка и средби со родителите/старателите и семејствата;
* Индивидуални средби и советувања со психолог/педагог

|  |
| --- |
| **СИСТЕМ ЗА ПОДДРШКА НА ПЕРСОНАЛОТ** |

Унапредувањето и одржувањето на позитивното однесување и целосното присуство е одговорност на сите вработени во училиштето. Сите вработени можат да добијат помош за стратегиите кои би можеле да ги применат за унапредување на позитивното однесување и присуство и како да реагираат на лошото однесување и отсуството. Може да се случи вработените да не можат да се справат со одреден проблем. Тогаш, тие ќе добијат поддршка и дополнителни совети.

Совети и обука на вработените се нуди од тимот за поддршка за подобрување на позитивното однесување и редовноста. Споделувањето на некој проблем е знак на доверба, а не признание за неуспех. Затоа персоналот може да побара поддршка и совет од различни извори во рамките на училиштето.

Ако ученикот има посебни образовни потреби, а не дополнителни потреби, формалната и неформалната поддршка е исто така достапна и преку училишниот систем или тим за инклузија за деца со посебни образовни потреби. Ова може да ги доведе ученикот и членот од вработените да имаат корист од дополнителната внатрешна поддршка. Иницијативата за стручно однесување ќе ја координира посебната поддршка од страна на надворешните институции кои даваат дополнителни совети за однесувањето и присуството на учениците.

Секоја година, стандардите на однесувањето и присуството се проверуваат, споредуваат и редовно се следат за да се осигура дека успехот е идентификуван. и признат и дека во акциониот план за решавање на проблемите се вклучени области за подобрување.

|  |
| --- |
| **СИСТЕМ ЗА ПОДДРШКА НА РОДИТЕЛИ** |

Нашето училиште нуди ефективна и тековна поддршка на родителите/старателите за сите свои политики и пракси.

На барање на заинтересираните родители, училиштето ќе организира и изведува работилници на теми како што се родителство, дрога, тинејџерска бременост, справување со адолесценцијата и сл.

Родителите и старателите ќе бидат информирани за однесувањето и отсуството на ученикот уште при првата можност и ќе бидат поканети заедно со училиштето, да го разгледаат проблемот и да изнајдат заедничко решение. Секогаш ќе се почитуваат мислењата и состојбата на семејството, ученикот и училиштето.

Училиштето ќе се залага да се вклучат родителите и старателите до кои тешко може да се стигне и тоа преку низа дополнителни мерки, вклучувајќи, каде што е соодветно и домашни посети.

Сите релевантни документи за однесување и присуство, во едноставен и пристапен формат, училиштето ќе им ги стави на располагање на родителите и старателите.

Родителите и старателите ќе можат да дадат придонес за политиката и стратегиите на училиштето за промовирање на позитивното однесување и присуство бидејќи училиштето ќе обезбеди можности за тоа. Тие ќе учествуваат во редовни ревизии, културни и социјални настани и други активности со кои се промовираат позитивните партнерства помеѓу училиштето и пошироката заедница.

|  |
| --- |
| **СЛЕДЕЊЕ** |

Терминот следење се однесува на следење на однесувањето и присуството, а секако вклучувајќи ја и точноста. Овие системи вклучуваат следење на однесувањето и присуството на поединечни ученици. Отсуството е секогаш проследено, а причината е регистрирана.

За да се добие акционо планирање на индивидуата, групата или целото училиште, неделно се разгледува и анализира позитивното и негативното однесување и присуство. Извори на податоци како што се: упатувања до класните раководители; принудно задржување или повлекувањето од просториите; упатување за дополнителна поддршка од одделот за посебни образовни потреби; користење на пофалби и награди, заслуги и сертификати и родителски контакт.

|  |
| --- |
| **ПРЕГЛЕД НА ОДНЕСУВАЊЕТО И ПРИСУСТВОТО** |

Годишната ревизија која се однесува на однесувањето и присуството се врши годишно и ја следи ефективноста на училишната организација, а таа се однесува на:

* Тимот за намалување на насилството и менаџирањето;
* Секојдневни политики; награди, санкции и промовирање на позитивно однесување;
* Справување со постојано слабо однесување;
* Малтретирање ;
* Системи за поддршка на учениците;
* Однесување во училницата;
* Однесување надвор од училницата;
* Наставна програма;
* Присуство;
* Врски со партнерите и другите институции.

Преку прегледот се препознаваат областите на успех и подобрување, а анализата на прегледот води до пост-ревизиски акционен план, кој се однесува на области за натамошен развој и води до насочени обуки за вработените.

|  |
| --- |
| **ПОВРЗАНИ ПОЛИТИКИ И ДОКУМЕНТАЦИЈА** |

* Политика против малтретирање и омаловажување;
* Упатства изготвени за родителите/старателите.

|  |
| --- |
| **ПОЛИТИКА И РЕВИДИРАЊЕ** |

Координативниот тим за намалување на насилството во училиштето ја превзема одговорноста за координирање на спроведувањето на Политиката и ќе ја следи ефективноста на истата. Редовно ќе се врши Ревизија на политиката за однесување и редовност, следејќи го Годишниот преглед.

|  |
| --- |
| **ДОДАТОЦИ** |

1. Кодекс на однесување
2. Постери
3. Присуство и точност: упатства за родителите/старателите
4. Однесување за време на часовите - Развој на вештини

|  |
| --- |
| **Однесување за време на часовите** * + **Развој на вештини**
 |

Кога учениците се свесни за целта на часот и кога часоте е добро подготвен се обезбедуваат добри стандарди за однесување. Ефективен час е оној каде што учениците сакаат да учат, целосно се ангажирани, напредуваат и го подобруваат своето образование преку континуирана ангажираност. Пофалбите и наградите се достапни за сите ученици.

Ефективните часови:

* ја даваат суштината;
* користат позитивен јазик;
* имааат високи очекувања;
* се однесуваат на различни наставни стилови;
* даваат преглед на наставата;
* имаат напредок во учењето на учениците;
* признаваат и даваат пофалби за напорот и напредокот.

За да се постигне ова вработените треба:

* да го постават однесувањето за целите на наставата, како и други наставни цели за часот;
* да пристигнат пред одделението и да почнат навреме со часот;
* да обезбедат дека учениците ќе влезат и ќе ја напуштат училницата тивко и разумно;
* јасно да ги прикажат наставните цели;
* редовно да се повикуваат на Кодексот на однесување;
* да се осигураат дека сите ученици можат целосно да учествуваат во наставата;
* да го нагласат позитивното во наставата, однесувањето и присуството;
* праведно и доследно да ги употребуваат пофалбите и наградите;
* да ги мотивираат, поттикнат преку давање ефективна повратна информација;
* моделирање и учење на позитивното однесување, вклучувајќи го и почитувањето, емпатијата и социјалните вештини;
* да прават умерена, ефикасна и правична употреба на укори;
* да избегнуваат сарказам, викање и закани;
* да избегнуваат понижување на учениците;
* да избегнуваат казнување на одделението за однесувањето на поединци;
* да се држат до времето на часот и да завршат навреме;
* споделување добра пракса со колегите.